1.pielikums

Atklāta konkursa

„Elektroenerģijas piegāde akciju sabiedrības ”Conexus Baltic Grid” vajadzībām”

ID. Nr. 2020/6

nolikumam

Tehniskā specifikācija

1. Elektroenerģijas norādītajam apjomam ir informatīva nozīme. Pasūtītājam nav pienākums pilnībā izmantot norādīto apjomu un Pretendentam, parakstot līgumu, saskaņā ar atklātā konkursa “Elektroenerģijas piegāde akciju sabiedrības “Conexus Baltic Grid’ vajadzībām” rezultātiem, nav tiesību šajā sakarā piemērot līgumsodus un citas sankcijas.
2. Norādītie apjomi ir uzskatāmi par prognozējamiem iepirkuma apjomiem līguma darbības laikā. Pasūtītājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai.
3. Akciju sabiedrība ,,Conexus Baltic Grid” veic dabasgāzes pārvadi un uzglabāšanu Latvijas Republikas teritorijā.
4. Akciju sabiedrības ,,Conexus Baltic Grid” saimnieciskās darbības process gada laikā nav vienmērīgs un dabasgāzes iesūknēšanas laikā (no maija līdz oktobrim) Inčukalna pazemes gāzes krātuvē elektroenerģijas patēriņš ievērojami palielinās.
5. Akciju sabiedrības ,,Conexus Baltic Grid” plānotais elektroenerģijas patēriņš 24 mēnešiem (no 01.08.2020. līdz 31.07.2022.) ir 10989 megavatstundas (turpmāk – MWh), kas sadalās šādi:
	1. Dabasgāzes pārvades segmenta patēriņš 1661 MWh;
	2. Dabasgāzes uzglabāšanas segmenta patēriņš 9328 MWh.
6. Iepirkumā nav iekļauta obligātā iepirkuma komponente un tīkla pakalpojuma izmaksas.
7. Līguma darbības laiks – 24 (divdesmit četri) mēneši.
8. Iepirkuma līguma darbības laikā Pasūtītājam ir tiesības izmainīt (samazināt/palielināt) kopējo elektroenerģijas iegādes apjomu un pieslēguma skaitu atkarībā no nepieciešamības.
9. Pretendentam jānodrošina iespēja nodot informāciju par patērēto elektroenerģiju, nosūtot datus elektroniski vai reģistrējot on-line datu bāzē.
10. Pretendentam ir jābūt noslēgtam līgumam ar elektroenerģijas sistēmas operatoru, kura tīklam ir pieslēgtas Pasūtītāja elektroietaises.
11. Pretendentam jāsniedz balansēšanas pakalpojums un elektroenerģijas cenā jāiekļauj balansēšanas pakalpojuma cena.
12. Pretendentam iepirkuma līgumā noteiktajā kārtībā atsevišķiem Pasūtītāja objektiem elektroenerģijas iegāde jāpārtrauc vai elektroenerģija jāpiegādā jauniem Pasūtītāja objektiem.
13. Pretendents nodrošina elektroenerģijas tirdzniecību atbilstoši Latvijas Republikas normatīvajiem aktiem.
14. Prasības palīdzības dienesta darbībai – elektroenerģijas padeves pārtraukuma gadījumos Pasūtītājam jābūt nodrošinātai operatīvai sazināšanās iespējai 24 stundas diennaktī, 7 dienas nedēļā vismaz pa diviem neatkarīgiem kanāliem (piem., mobilo telefonu un fiksēto līnijas telefonu) ar Pretendenta pārstāvi, kurš ir atbildīgs par nepārtrauktas un kvalitātes prasībām atbilstošas elektroenerģijas saņemšanas nodrošināšanu.
15. Lai neierobežotu piegādātāju brīvu konkurenci, kā arī vienlīdzīgu un taisnīgu attieksmi pret tiem, tad Pasūtītājs neiebilst, ka visi Pretendenti, kam ir nepieciešams aplūkot pagājušā gada elektroenerģijas patēriņus akciju sabiedrības “Sadales tīkls” portālā iegūst šādu informāciju.